b'\n_START_ARTICLE_\nYlikiiminki\n_START_SECTION_\nHistoria\n_START_PARAGRAPH_\nYlikiiminki on syntynyt maankohoamisen my\xc3\xb6t\xc3\xa4, ja on osin vanhaa merenpohjaa. Ylikiimingin alueelta on l\xc3\xb6ydetty kivikautisia esineit\xc3\xa4 ja hautoja. Kivikautisia asuinpaikkoja kunnan alueelta on l\xc3\xb6ydetty useita, huomattavimpia n\xc3\xa4ist\xc3\xa4 lienev\xc3\xa4t Rekikyl\xc3\xa4n ja Latokankaan kivikautiset asuinalueet. Kivikautisen asutuksen j\xc3\xa4lki\xc3\xa4 on l\xc3\xb6ydetty my\xc3\xb6s Jokelan kyl\xc3\xa4st\xc3\xa4._NEWLINE_Nykyaikainen asutus on levinnyt alueelle ilmeisesti Savon suunnalta 1500-luvulla. Ylikiimingiss\xc3\xa4 mainitaan 1570-luvulla olleen 25 taloa. Alussa Alakiiminki (nyk. Kiiminki) ja Ylikiiminki muodostivat yhden kyl\xc3\xa4n. Ruotsinkielisiss\xc3\xa4 asiakirjoissa kylist\xc3\xa4 k\xc3\xa4ytettiin nimi\xc3\xa4 Nedre Kiminge ja \xc3\x96fre Kiminge. Vaikka kunta on yksikielinen, on kunnalla my\xc3\xb6s ruotsinkielinen nimi, \xc3\x96verkiminge._NEWLINE_Ylikiiminki esiintyy historiassa kyl\xc3\xa4n nimen\xc3\xa4 jo vuonna 1579 ven\xc3\xa4l\xc3\xa4isten tekem\xc3\xa4n ry\xc3\xb6st\xc3\xb6retken yhteydess\xc3\xa4._NEWLINE_Ehk\xc3\xa4 tunnetuin ylikiiminkil\xc3\xa4inen historiassa on Vesalankyl\xc3\xa4ss\xc3\xa4 vaikuttanut sissip\xc3\xa4\xc3\xa4llikk\xc3\xb6 Pekka (Juho) Vesainen (k. noin 1627), joka johti Pohjois-Pohjanmaan talonpoikien taistelua vienankarjalaisia vastaan. Vesaisen sotaretket ulottuivat Petsamoon saakka, jossa h\xc3\xa4nen joukkonsa h\xc3\xa4vittiv\xc3\xa4t luostarin 1500-luvun lopulla.\n_START_SECTION_\nJulkinen liikenne\n_START_PARAGRAPH_\nEnnen kunnan liitt\xc3\xa4mist\xc3\xa4 osaksi Oulun kaupunkia julkisesta liikenteest\xc3\xa4 vastasi Koskilinjat, jolle liikenne siirtyi sen ostettua liikennett\xc3\xa4 aiemmin hoitaneen A. M\xc3\xb6r\xc3\xb6 Oy:n. Ennen A. M\xc3\xb6r\xc3\xb6\xc3\xa4 liikennett\xc3\xa4 hoiti Linjayhtym\xc3\xa4. My\xc3\xb6s Postin (my\xc3\xb6h. Gold Line) linja-autot liikenn\xc3\xb6iv\xc3\xa4t Ylikiiminkiin viel\xc3\xa4 1990-luvulla, mutta postivuorot lakkautettiin Gold Linen keskitt\xc3\xa4ess\xc3\xa4 toimintaansa Lappiin._NEWLINE_Linja-autoliikenne rajoittui p\xc3\xa4\xc3\xa4asiassa reitill\xc3\xa4 Oulu\xe2\x80\x93(Kiiminki)\xe2\x80\x93Ylikiiminki liikenn\xc3\xb6iviin linjavuoroihin. Kunnan sis\xc3\xa4inen julkinen liikenne oli koululaisliikenteeseen sidottua linja-auto- tai pikkubussiliikennett\xc3\xa4.\n_START_SECTION_\nVesist\xc3\xb6t\n_START_PARAGRAPH_\nKunnan l\xc3\xa4pi virtaa Per\xc3\xa4mereen Haukiputaalla laskeva Kiiminkijoki. P\xc3\xa4\xc3\xa4osin asutus on keskittynyt joen sek\xc3\xa4 sen sivujoen, Nuorittajoen varsille._NEWLINE_Ylikiimingin kunnan alueella on useita j\xc3\xa4rvi\xc3\xa4, kuten Iso Seluskanj\xc3\xa4rvi, Iso Uumaj\xc3\xa4rvi, Iso-Vuotunki, Jolosj\xc3\xa4rvi, Juopulinj\xc3\xa4rvi, Karahkanj\xc3\xa4rvi, Kivij\xc3\xa4rvi, Lavaj\xc3\xa4rvi, Valkiainen,  V\xc3\xa4h\xc3\xa4-Vuotunki sek\xc3\xa4 Veps\xc3\xa4nj\xc3\xa4rvi. _NEWLINE_Iso Seluskanj\xc3\xa4rvi ja Tervalampi Muhoksentien varressa noin seitsem\xc3\xa4n kilometri\xc3\xa4 kuntakeskuksen etel\xc3\xa4puolella on otettu virkistyskalastusk\xc3\xa4ytt\xc3\xb6\xc3\xb6n.\n_START_SECTION_\nKyl\xc3\xa4t\n_START_PARAGRAPH_\nAittokyl\xc3\xa4, Alavuotto, Arkala,Hiltukyl\xc3\xa4, H\xc3\xa4iki\xc3\xb6nniemi, Jokela, Jokikokko, Jolos, Juopuli, Karahka, Kirkonkyl\xc3\xa4, K\xc3\xa4\xc3\xa4ri\xc3\xa4nper\xc3\xa4, Lamu, Murtomaa, Niemikyl\xc3\xa4, Nuoritta, Rekikyl\xc3\xa4, Somerovaara, S\xc3\xa4\xc3\xa4v\xc3\xa4l\xc3\xa4, Ukkolanm\xc3\xa4ki, Ukonkangas, Vesala, Veps\xc3\xa4, Ylivuotto_NEWLINE_Kirkonkyl\xc3\xa4n alueeseen kuuluvat Kirkonkyl\xc3\xa4, K\xc3\xa4\xc3\xa4ri\xc3\xa4nper\xc3\xa4, Murtomaa, Niemikyl\xc3\xa4, S\xc3\xa4\xc3\xa4v\xc3\xa4l\xc3\xa4, Ukonkangas sek\xc3\xa4 Ukkolanm\xc3\xa4ki. Reki\xe2\x80\x93Vesalan alueen muodostavat Vesalan, Rekikyl\xc3\xa4n ja Lamun kyl\xc3\xa4t. Vuoton alueeseen kuuluvat Alavuotto, Ylivuotto sek\xc3\xa4 V\xc3\xa4h\xc3\xa4vuotto.\n_START_SECTION_\nKirkko ja seurakunta\n_START_PARAGRAPH_\nYlikiimingin seutu kuului aluksi Iin pit\xc3\xa4j\xc3\xa4\xc3\xa4n ja kappeliin, ja liittyi kappelina vuonna 1858 muodostettuun Kiimingin kirkkoherrakuntaan. Itsen\xc3\xa4inen seurakunta siit\xc3\xa4 tuli vuonna 1909. Ylikiimingin seurakunta liitettiin Oulujoen seurakuntaan vuonna 2007, kaksi vuotta ennen kuntaliitosta (kuntaliitoksesta oli kyll\xc3\xa4 p\xc3\xa4\xc3\xa4tetty jo vuonna 2006, mutta se toteutui vasta 2009). Ensimm\xc3\xa4inen saarnahuone (my\xc3\xb6hemmin kirkko) valmistui 1691. Se purettiin nykyisen kirkon valmistuttua vuonna 1786. Ylikiimingin kirkon on suunnitellut pietarsaarelainen rakennusmestari Jacob Rijf.\n_START_SECTION_\nVapaa-aika\n_START_PARAGRAPH_\nTalviliikuntaan kunnan alueella on tarjolla useita kymmeni\xc3\xa4 kilometrej\xc3\xa4 retkihiihtolatuja sek\xc3\xa4 useita luistelu- ja j\xc3\xa4\xc3\xa4kiekkokentti\xc3\xa4 mm. kylien kouluilla.\n_START_SECTION_\nLiikuntahallit\n_START_PARAGRAPH_\nHarjunkaari sijaitsee kirkonkyl\xc3\xa4n koulukeskuksessa. Hallin lattiapinta-ala on 650\xc2\xa0m\xc2\xb2, ja se voidaan jakaa v\xc3\xa4liverhoilla kolmeen lohkoon. Hallissa on my\xc3\xb6s n\xc3\xa4ytt\xc3\xa4m\xc3\xb6, nelj\xc3\xa4 pukuhuonetta peseytymistiloineen sek\xc3\xa4 sauna._NEWLINE_Pienempi\xc3\xa4 liikuntasaleja on Joloksen, Juopulin, Nuorittan, Vesalan, Veps\xc3\xa4n ja Yliper\xc3\xa4n kouluilla.\n_START_SECTION_\nPylk\xc3\xb6nahon urheilukeskus\n_START_PARAGRAPH_\nPylk\xc3\xb6nahon urheilukeskus sijaitsee Puolangantien varressa noin kolmen kilometrin p\xc3\xa4\xc3\xa4ss\xc3\xa4 kuntakeskuksesta. Urheilukeskus on p\xc3\xa4\xc3\xa4asiassa talviurheiluk\xc3\xa4yt\xc3\xb6ss\xc3\xa4, ja sielt\xc3\xa4 l\xc3\xb6ytyv\xc3\xa4t suorituspaikat ampumahiihdolle. Urheilukeskuksessa on lis\xc3\xa4ksi 10 kilometrin mittainen valaistu hiihtolatu. Kes\xc3\xa4isin pururata toimii kuntoratana. Hiihtoladut ovat yhteydess\xc3\xa4 kunnan laajaan retkilatuverkostoon.\n_START_SECTION_\nSeudullinen monitoimikeskus\n_START_PARAGRAPH_\nSeudullinen monitoimikeskus rakennetaan Kuusamontien varteen Kokkokankaalle, l\xc3\xa4helle Arkalan kyl\xc3\xa4\xc3\xa4, noin 32 kilometrin p\xc3\xa4\xc3\xa4h\xc3\xa4n Oulusta. Monitoimikeskukseen keskitet\xc3\xa4\xc3\xa4n moottoriurheilu, harrasteilmailu, urheiluammunta sek\xc3\xa4 useita muita toimintoja ymp\xc3\xa4rist\xc3\xb6n kannalta kest\xc3\xa4v\xc3\xa4sti. Monitoimikeskus valmistui osittain 2013. My\xc3\xb6s Oulun Iinatin moottoriurheilukeskuksen toiminnot siirret\xc3\xa4\xc3\xa4n Kokkokankaalle rakennettavaan keskukseen.\n_START_SECTION_\nRuokakulttuuri\n_START_PARAGRAPH_\nYlikiimingin pit\xc3\xa4j\xc3\xa4ruoiksi nimettiin 1980-luvulla juustokeitto ja mustikkasopan kanssa nautittu sipulinen pottuvoi.\n_START_SECTION_\nTy\xc3\xb6llisyys\n_START_PARAGRAPH_\nKunnan suurimmat ty\xc3\xb6llisyysalat ovat rakentaminen, tukku- ja v\xc3\xa4hitt\xc3\xa4iskauppa, sek\xc3\xa4 kuljetus, varastointi ja tietoliikenne._NEWLINE_Suurimmat ty\xc3\xb6llist\xc3\xa4j\xc3\xa4t ovat talopaketteja valmistava MammuttiHirsi, palo- ja pelastusalan erikoisajoneuvoja valmistava Conlog, ovi- ja ikkunapaketteja valmistava Kaskipuu sek\xc3\xa4 muovi- ja lasikuitutuotteita valmistava Ykimuovi (ent. Ylikiimingin Muovi).'